Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: a panaszos példányán az ügy elõadója igazolta az átvételt. Az iktatás, szignálás és az aktában való elhelyezés elmulasztásával a nyomozó hatóság megsértette a 16/1995. (XI. 27.) ORFK utasításban szabályozott iratkezelési (bûnügyi ügykezelési) elõírásokat.
Paragraph Index: 169

a panaszos példányán az ügy elõadója igazolta az átvételt. Az iktatás, szignálás és az aktában való elhelyezés elmulasztásával a nyomozó hatóság megsértette a 16/1995. (XI. 27.) ORFK utasításban szabályozott iratkezelési (bûnügyi ügykezelési) elõírásokat. Az államhatalom jogállami mûködése megköveteli azt, hogy az állam nevében eljáró hatóságok a jogszabályi elõírásokat maradéktalanul betartsák. A jogállami követelményeket sérti az a rendõrségi gyakorlat, hogy az autólopások ügyében a bûncselekményt a Btk. 327. § szerinti jármû önkényes elvételeként minõsítik azokban az esetekben is, amikor a feljelentett tényállásban erre utaló körülmény nincs. A minõsítést akkor sem módosítják, ha az ellopott jármû nem kerül meg, és a nyomozást eredménytelenül zárják le. A felületes és formális nyomozás, a büntetõeljárási és anyagi jogi szabályok figyelmen kívül hagyása sértette a jogállamisághoz és a jogbiztonsághoz fûzõdõ alkotmányos jogait. A nyomozást megszüntetõ határozat kézbesítésének elmaradása a jogorvoslathoz való jog sérelmének közvetlen veszélye miatt, illetve a tisztességes eljáráshoz való joggal összefüggésben alkotmányos visszásságot okozott. Az általános helyettes ajánlotta a budapesti rendõrfõkapitánynak, hogy tegye meg a szükséges intézkedéseket a megállapított alkotmányos jogokkal összefüggõ visszásságok kiküszöbölésére, a büntetõeljárási és anyagi jogi szabályok betartásának fokozott parancsnoki ellenõrzésére. A fõkapitány az ajánlást elfogadta, tájékoztatása szerint a gépjármûlopások felderítését végzõ egység többszöri átszervezésen ment keresztül, ezért a mulasztások miatti felelõsség megállapítására nem volt mód, de az osztály vezetõje felhívta az érintett állomány figyelmét a törvényességi követelmények szigorú betartására. OBH 2339/2001. Nem okoz visszásságot, ha a 16 év szolgálati idõvel rendelkezõ rokkantsági nyugdíjas ellátása a nyugellátásról szóló törvény alapján és nem a létminimumhoz igazodva került megállapításra. Az országgyûlési biztos a szociális biztonsághoz való jog sérelmének lehetõsége miatt indított vizsgálatot, és a következõket állapította meg. Az Alkotmány 70/E. §-a szerint a Magyar Köztársaság állampolgárainak joguk van a szociális biztonsághoz; öregség, betegség, rokkantság, özvegység, árvaság és önhibájukon kívül bekövetkezett munkanélküliség esetén a megélhetésükhöz szükséges ellátásra jogosultak. A Magyar Köztársaság az ellátáshoz való jogot a társadalombiztosítás útján és a szociális intézmények rendszerével valósítja meg. A deklarált szociális biztonsághoz való jog csupán az állami kötelezettségvállalásban megnyilvánuló ellátáshoz való jogot jelenti, nem pedig alanyi jogot. Az állam ennek a kötelezettségének eleget tesz, ha megszervezi és mûködteti a társadalombiztosítást és a szociális támogatások egyéb rendszereit. A szociális ellátáshoz való jog minimumának alkotmányos követelményére vonatkozóan az Alkotmánybíróság kimondta, hogy a „szociális biztonsághoz való jog a szociális ellátások összessége által nyújtandó olyan megélhetési minimum állami biztosítását tartalmazza, amely elengedhetetlen az emberi méltósághoz való jog megvalósulásához.”

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes